cyanic-selkie/wikianc huggingface dataset:
Πάπας Κλήμης Α΄
Η διδασκαλία του
Ο Κλήμης μέσω της επιστολής του κρίνει πως αρχή και ρίζα και του κακού είναι το συναίσθημα της ζήλειας, αφού λόγω της ζήλειας διαπράχθησαν όλα τα εγκλήματα της ιστορίας. Γι'αυτό καταβάλει προσπάθεια να θέσει στη βάση της θεραπείας των ψυχών την αγάπη, όπου παραθέτει και ύμνο, παράλληλα προς αυτόν του Παύλου. Ταυτόχρονα όμως δεν παραλείπει να τονίσει την ανάγκη της μετανοίας, έτσι ώστε μέσω της πίστεως να επέλθει η «αθάνατη γνώσις», που είναι καρπός της πίστεως. Η σωτηρία προκύπτει σε μια αξεδιάλυτη ενότητα στη ροή της ιστορίας από την εποχή του Αδάμ, μέσα στην οποία ο ιστορικός χώρος δράσης του άσαρκου Λόγου δεν είναι μόνο ο Ισραήλ, αλλά και οι εθνικοί, έστω και σε μικρότερη κλίμακα. Ο Χριστός περιγράφεται με χριστολογική ορολογία παρόμοια με του Αποστόλου Παύλου της «Προς Εβραίους Επιστολής». Ο Θεός πάλι κατά τον Κλήμη είναι ύψιστος, σοφός δημιουργός, δεσπότης του κόσμου, ενώ ιδιαίτερο βάρος αποδίδει στο γεγονός της ανάστασης. Η εκκλησία για τον Κλήμη αντιπαραβάλλεται με δύο μορφές. Αυτή της πόλεως και του κράτους, τη στιγμή που προτάσσει την αναγκαία ενότητα των μελών του σώματός της , στα πρότυπα μιας ιδανικής πολιτείας.
Η χαρακτηριστική αυτή επιστολή του Κλήμεντος, που παρέχονται οι πληροφορίες για τη διδασκαλία του, είναι η «Προς Κορινθίους» επιστολή του, που αποστέλλεται στην οικεία εκκλησία γύρω στο 95, λόγω της προσπάθειας κάποιων χριστιανών να αντικαταστήσουν τους χειροτονημένους κληρικούς με άλλους της αρεσκείας τους. Η προβληματική αυτή αναπτύσσεται στην εποχή του, καθώς φαίνεται πως «κάποιοι αμφέβαλλαν για το αν οι πράξεις των μονίμων λειτουργών ήσαν τόσο έγκυρες, όσο και οι πράξεις των χαρισματούχων», δηλαδή του μονίμου ιερατείου προς τους Αποστόλους και τους Προφήτες. Στο επίκεντρο αυτού του συγγράμματος βρίσκεται η αντίληψη περί αποστολικής διαδοχής, καθώς ο Κλήμης αναλαμβάνει να ξεκαθαρίσει πως η ιδιότητα των κληρικών πηγάζει από τον Θεό και όχι από την ανθρώπινη θέληση, διότι άλλωστε αυτούς τους κληρικούς τους κατέστησαν άξιους οι ίδιοι οι χαρισματούχοι φορείς της ιεροσύνης. Ο ίδιος έτσι προτάσσει υπακοή, ταπεινοφροσύνη, υποταγή, δικαιοσύνη και αγνότητα, διότι ο σκοπός της εκκλησίας είναι η ειρήνη και η ομόνοια. Η επιστολή αυτή σε αυτό το σημείο γίνεται μάλιστα πολύ σημαντική διότι προτάσσεται ο φορέας της ιεροσύνης, που παρότι δεν απαντάται άμεσα το ζήτημα της «Αποστολικής διαδοχής», ζήτημα το οποίο θα ξεκαθαρίσει λίγα έτη αργότερα ο Ιγνάτιος, φέρει μια πρώτη φάση προτάσεως της αποστολικής διαδοχής και του κύρους των χειροτονιών.
Στην ίδια επιστολή χρησιμοποιεί επιχειρήματα που αντλεί από την πολιτική και ηθική φιλοσοφία των Ελλήνων και την κοσμολογία των Στωικών. Περιγράφει, έτσι, την αρμονία και την τάξη που επικρατούν στη φύση και ουσιαστικά καταλήγει στο συμπέρασμα ότι, όπως οι θείες αρχές καθιστούν τη δημιουργία «κόσμο», δηλαδή τάξη και αρμονία, κάνουν και την ανθρώπινη κοινωνία οργανωμένο σύνολο. Από αυτά συνάγεται ότι ο Κλήμης ήταν κοινωνός της ελληνικής παιδείας και δε δίσταζε να χρησιμοποιήσει την ελληνική φιλοσοφία στη θεολογία του.
Μια δεύτερη επιστολή, ή πιο ορθά ομιλία, γράφτηκε κατά τον δεύτερο αιώνα και αποδόθηκε παραδοσιακά στον Κλήμη, αμφισβητείται ως προς την αυθεντικότητα του συγγραφέα της από τους σύγχρονους λόγιους.
Εξωτερικοί σύνδεσμοι
Κατηγορία:Πάπες Κατηγορία:Αποστολικοί Πατέρες Κλήμης Α΄ Κατηγορία:Πάπες 1ου αιώνα
Κλεοπάτρα της Μακεδονίας
Η Κλεοπάτρα (354 π.Χ. - 308 π.Χ.) ήταν κόρη του βασιλιά των Μακεδόνων Φιλίππου Β΄ από την Ολυμπιάδα, μέλος του βασιλικού οίκου των Μολοσσών της Ηπείρου. Ήταν αμφιθαλής αδελφή του Μεγάλου Αλεξάνδρου.
Όταν ο σύζυγος (και θείος) της, βασιλιάς Αλέξανδρος ο Μολοσσός σκοτώθηκε το 331 π.Χ., ανέλαβε τη διακυβέρνηση του βασιλείου ως επίτροπος του ανήλικου γιου της Νεοπτόλεμου. Αργότερα (περίπου το 324 π.Χ.) εγκατέλειψε την Ήπειρο μαζί με τα δυο παιδιά της. Μετά το θάνατο του Μεγάλου Αλεξάνδρου το 323 π.Χ. διαδραμάτισε σημαντικό ρόλο στις δολοπλοκίες που ακολούθησαν για τη διαδοχή του.
Βιογραφία
Από τους άλλους γάμους του πατέρα της, η Κλεοπάτρα είχε τρία ετεροθαλή αδέλφια:
Ο γάμος
Όταν το 337 π.Χ. ο Φίλιππος αποφασίζει να πάρει νέα σύζυγο την Κλεοπάτρα (Ευρυδίκη) επέρχεται ολική ρήξη ανάμεσα σε εκείνον και την Ολυμπιάδα. Μετά το γάμο η Ολυμπιάδα και ο γιος τους Αλέξανδρος καταφεύγουν στην αυλή του Αλέξανδρου του Μολοσσού, αδελφού της Ολυμπιάδας. Αργότερα πατέρας και γιος συμφιλιώνονται, αλλά η Ολυμπιάδα παραμένει στην Ήπειρο.
Προς ενίσχυση των δεσμών τους, ο Φίλιππος αποφασίζει να δώσει το χέρι της κόρης του Κλεοπάτρας στο κουνιάδο του (και θείο της) Αλέξανδρο το Μολοσσό. Κατά τη γαμήλια εορτή ο Φίλιππος δολοφονείται από το σωματοφύλακα του Παυσανία (336 π.Χ.). Το νιόπαντρο ζευγάρι μεταβαίνει αμέσως μετά το συμβάν στην Ήπειρο.
Η Ολυμπιάδα επιστρέφει στην Πέλλα, κοντά στο γιο της Αλέξανδρο, το νέο βασιλέα των Μακεδόνων.
Τα επόμενα χρόνια Κλεοπάτρα θα γεννήσει δυο παιδιά: την Καδμεία και τον Νεοπτόλεμο.
Ο θάνατος του Αλέξανδρου του Μολοσού
Μετά από πρόσκληση των Ταραντινών ο Αλέξανδρος ο Μολοσσός εκστρατεύει στην Ιταλία (334 π.Χ.). Εκεί σημειώνει πολλές επιτυχίες, αλλά τελικά χάνει τη ζωή του καθώς διασχίζει με το στρατό του ένα ποτάμι στην Πανδοσία (331 π.Χ.). Ο ανήλικος γιος του, Νεοπτόλεμος ανακηρύσσεται βασιλέας και τη διακυβέρνηση αναλαμβάνει η Κλεοπάτρα, ως επίτροπος του βασιλέα.
Παράλληλα με την εκστρατεία του συζύγου της στη δύση, το 334 π.Χ. ο αδελφός της Αλέξανδρος ξεκινά την εκστρατεία του κατά των Περσών στην ανατολή και ορίζει τον στρατηγό του Αντίπατρο «επιμελητή της Μακεδονίας και των Ελλήνων». Τα επόμενα χρόνια οι σχέσεις του Αντίπατρου με την Ολυμπιάδα πάνε από το κακό στο χειρότερο, με αποτέλεσμα το 330 π.Χ. η τελευταία να μεταβεί κοντά στην κόρη της στην Ήπειρο. Αλλά και στην Ήπειρο φαίνεται πως οι σχέσεις μητέρας και κόρης διαταράχθηκαν καθώς περίπου το 324 π.Χ. η Κλεοπάτρα εγκαταλείπει την Ήπειρο με τα παιδιά της και μεταβαίνει στην Πέλλα φιλοξενούμενη του Αντίπατρου. Ως αποτέλεσμα ο εξάδελφος της Κλεοπάτρας Αιακίδης γίνεται βασιλιάς των Μολοσσών.
Μετά το θάνατο του Μεγάλου Αλεξάνδρου
Τον Ιούνιο του 323 π.Χ. ο Αλέξανδρος ο Μέγας πεθαίνει στη Βαβυλώνα, χωρίς να ορίσει διάδοχο. Οι στρατηγοί του εμπλέκονται σε διαμάχες που καταλήγουν στη διανομή των επαρχιών και των αξιωμάτων (Βαβυλώνα 323 π.Χ.). Στον ελληνικό χώρο πολλές πόλεις δημιουργούν αντιμακεδονικό συνασπισμό που έχει ως αποτέλεσμα τον Λαμιακό πόλεμο.
Η Κλεοπάτρα έρχεται σε επαφή με το σατράπη της Ελλησποντικής Φρυγίας, το Λεοννάτο και του δίνει υπόσχεση γάμου. Ο Λεοννάτος κινείται με το στρατό προς ενίσχυση του Αντίπατρου που αντιμετωπίζει τον αντιμακεδονικό συνασπισμό. Σε μια μάχη κατά την πολιορκία της Λαμίας ο Λεοννάτος σκοτώνεται (322 π.Χ.).
Τον ίδιο χρόνο η Κλεοπάτρα συμφωνεί σε γάμο με τον ισχυρό «επιμελητή της βασιλείας» Περδίκκα. Αυτός διαλύει τον αρραβώνα του με τη Νίκαια, την κόρη του Αντίπατρου και νυμφεύεται την Κλεοπάτρα. Το γεγονός αυτό οδηγεί τους Αντίπατρο, Κρατερό, Αντίγονο και Πτολεμαίο σε συνασπισμό εναντίον του Περδίκκα και την έναρξη του πρώτου πολέμου των Διαδόχων. Κατά τη διάρκεια αυτού του πολέμου ο Περδίκκας δολοφονείται μέσα στη σκηνή του από τους στρατηγούς του Πείθωνα, Σέλευκο και Αντιγένη (321 π.Χ.).
Τα επόμενα χρόνια το χέρι της Κλεοπάτρας ζητούν οι Κάσσανδρος, Λυσίμαχος και Αντίγονος, αλλά εκείνη απορρίπτει και τις τρεις προτάσεις. Τελικά η Κλεοπάτρα μεταβαίνει στις Σάρδεις, όπου ο Αντίγονος την θέτει αιχμάλωτη κατ' οίκον για πολλά χρόνια.
Θάνατος
Κατά τη διάρκεια των επιχειρήσεων του Πτολεμαίου στη νότια Μικρά Ασία, η Κλεοπάτρα δραπετεύει και προσπαθεί να φτάσει σε εκείνον. Το εγχείρημα αποτυγχάνει καθώς συλλαμβάνεται, μεταφέρεται πίσω στις Σάρδεις, όπου και δολοφονείται (308 π.Χ.).
Εξωτερικοί σύνδεσμοι
Κατηγορία:Βασίλισσες και Πριγκίπισσες της Μακεδονίας Κατηγορία:Βασίλισσες και Πριγκίπισσες της Ηπείρου Κατηγορία:Ελληνίδες Βασίλισσες και Πριγκίπισσες Κλασικής περιόδου Κατηγορία:Αλέξανδρος ο Μέγας
ΚΦ Τεούτα Ντούρες
Η Κλούμπι Φουτμπόλιτ Τεούτα Ντούρες (αλβανικά: Klubi Futbollit Teuta Durrës, μεταφ. Ποδοσφαιρικός Σύλλογος Τεύτα Δυρραχίου), είναι αλβανική ποδοσφαιρική ομάδα με έδρα την πόλη του Δυρραχίου (αλβανικά Durrës).
Ο σύλλογος ιδρύθηκε το 1920 ως Klubi Sportiv Urani (Κλούμπι Σπορτίβ Ουράνι). Σημερα αγωνίζεται στο Πρωτάθλημα Αλβανίας (Κατηγορία Superiore).
Ιστορία
Η ομάδα ιδρύθηκε το 1920 υπό την ονομασία ΚΣ Ουράνι, η οποία σημαίνει ουράνιο. Η ονομασία στη συνέχεια άλλαξε σε ΣΚ Ντούρες το 1922, το οποίο και διατήρησε μέχρις ότου φτάσει να αγωνίζεται στην Α΄ Κατηγορία Αλβανίας ως ιδρυτικό της μέλος το 1930, όταν και μετονομάστηκε σε ΚΣ Τεούτα Ντούρες, ως φόρο τιμής στην βασίλισσα Τεύτα της Ιλλυρίας. Μετά την κυριαρχία του Κομμουνισμού στην Αλβανία, ο σύλλογος υποχρεώθηκε να αλλάξει το όνομά του σε ΚΣ Γιλί ι Κουκ Ντούρες, το οποίο σήμαινε «ΚΣ Ερυθρός Αστέρας Δυρραχίου». Μόλις 3 χρόνια αργότερα, το 1950, η ομάδα επέστρεψε στην παλαιότερη ονομασία ΣΚ Ντούρες εκ νέου, προτού μετονομαστεί σε ΚΣ Πούνα Ντούρες έναν χρόνο αργότερα, το 1951. Η ομάδα άλλαξε εκ νέου την ονομασία της το 1958 σε ΚΣ Λοκομοτίβα Ντούρες το οποίο και διατήρησε έως την πτώση του Κομμουνισμού στην Αλβανία το 1991. Από το 1991 ο σύλλογος έχει μετονομαστεί σε ΚΣ Τεούτα Ντούρες, με το ποδοσφαιρικό του τμήμα να είναι γνωστό ως ΚΦ Τεούτα Ντούρες.
Από το 1999 η ομάδα τελεί υπό την ιδιοκτησία και διοίκηση του προέδρου Εντμόντ Χασανμπελιού, με τον οποίο έχει κατακτήσει 2 Κύπελλα Αλβανίας και έχει τερματίσει δευτεραθλήτρια Αλβανίας 3 φορές, καθιστώντας τον ως τον πλέον επιτυχημένο πρόεδρο στην ιστορία του συλλόγου καθώς και τον παλαιότερο εν ενεργεία πρόεδρο συλλόγου στην Αλβανία.
Τον Νοέμβριο του 2013 ο πρόεδρος Χασανμπελιού ανακοίνωσε ότι είχε παραχωρηθεί ποσοστό 50% των μετοχών του συλλόγου στην ελβετική εταιρεία Gea Sport, η οποία είχε υποσχεθεί επενδύσεις στον σύλλογο με στόχο εντός συνόρων επιτυχίες, καθώς και αξιοπρεπείς πορείες στην Ευρώπη. Η πρώτη κίνηση των νέων ιδιοκτητών του συλλόγου ήταν η αντικατάσταση του Αλβανού προπονητή Γκουγκάς Μαγκάνι με τον Ιταλό Ρομπέρτο Σορεντίνο, ο οποίος και έγινε ο πρώτος ξένος προπονητής στην ιστορία του συλλόγου. Ύστερα από διάστημα μικρότερο των δύο μηνών ως μεγαλομέτοχος, η Gea Sport προχώρησε στην απόκτηση συνολικά 11 παικτών στην διάρκεια της χειμερινής μεταγραφικής περιόδου, οι περισσότεροι εκ των οποίων ήταν ξένοι, σε μια προσπάθεια να δοθεί ώθηση στην ομάδα, ώστε αυτή να κατακτήσει το πρωτάθλημα. Στις 24 Φεβρουαρίου 2014 ο Σορρεντίνο απολύθηκε από την τεχνική ηγεσία της πρώτης ομάδας έπειτα από σειρά ανεπιτυχών αποτελεσμάτων. Ο σύλλογος ανακοίνωσε την πρόσληψη του Ιλίρ Ντάγια την επόμενη μέρα της απομάκρυνσης του Σορρεντίνο.
Την περίοδο 2019-20 κατέκτησε το Κύπελλο, ενώ την επόμενη περίοδο, 2020-21, η ομάδα στέφθηκε πρωταθλήτρια Αλβανίας. Επίσης κατέκτησε το Σούπερ Καπ Αλβανίας δύο συναπτά έτη, το 2020 και 2021.
Γήπεδο
Η ομάδα δίνει τις εντός έδρας αναμετρήσεις της στο Σταντιούμι Νίκο Ντοβάνα, το οποίο ανεγέρθηκε το 1925. Το γήπεδο μεταξύ 1958 και 1991 ήταν γνωστό υπό την ονομασία Σταντιούμι Λοκομοτίβα.
Το γήπεδο έχει χωρητικότητα 13.000 θέσεων, ενώ σύμφωνα με τον επίσημο ιστότοπο του συλλόγου, ο μέσος όρος της προσέλευσης θεατών για την σεζόν 2013-14 ήταν της τάξεως των 2.638.
Διακρίσεις
Την σεζόν 1994–95 η ομάδα συμμετείχε για πρώτη φορά σε ευρωπαϊκή διοργάνωση. Αποκλείστηκε στον προκριματικό γύρο του Κυπέλλου ΟΥΕΦΑ από τον κυπριακό σύλλογο Απόλλωνας Λεμεσού (συνολικό σκορ 3–8).
Οπαδοί
Οι οπαδοί της Τεούτα είναι γνωστοί ως Djemtë e Detit 1994 (Τα Αγόρια της Θάλασσας 1994).
Η ΚΦ Τεούτα στην Ευρώπη
Ως τον Ιούλιο του 2016.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1920 Κατηγορία:Ποδοσφαιρικές ομάδες Αλβανίας
Άννα Στράτου
Η Άννα Στράτου είναι Ελληνίδα αθλήτρια της χειροσφαίρισης. Γεννήθηκε στην Πάτρα το 1979. Αγωνίζεται στην θέση του αριστερού εξτρέμ. Για πολλά χρόνια υπήρξε διεθνής.
Καριέρα
Έχει συνδέσει την καριέρα της με την ιστορία του τμήματος γυναικείας χειροσφαίρισης της Ορμής Πάτρας όντας αρχηγός της και μέλος της από το 2000 μέχρι το 2015.
Ξεκίνησε την καριέρα της από την ομάδα του Φοίνικα Πάτρας. Το 2000 με τη συγχώνευση του Φοίνικα Πάτρας με το Θρίαμβο Πάτρας αποτέλεσε μέλος του τμήματος χειροσφαίρισης του Θριάμβου Πάτρας. Ο Θρίαμβος Πάτρας από το 2003 κ.εξ. μετονομάστηκε σε Ορμή Πάτρας με την οποία κατέκτησε έξι συνεχόμενα πρωτάθληματα Ελλαδας από το 2007 έως το 2012, καθώς και τέσσερα Κύπελλα Ελλάδας. Αγωνίστηκε συνεχώς στο πρωτάθλημα της Α1 Εθνικής, ήδη ως αθλήτρια του Φοίνικα Πάτρας, μέχρι το 2015 ενώ έπαιξε και σε ευρωπαϊκές διοργανώσεις με την ομάδα του Θριάμβου και της Ορμής Πάτρας.
Με την απόσυρση της Ορμής Πάτρας από το πρωτάθλημα της Α1 Εθνικής, μετακόμισε στην ομάδα Σεριφάτο Αιγίου για το πρωτάθλημα της Α2 Εθνικής κατηγορίας.
Εξωτερικοί σύνδεσμοι
Κατηγορία:Αθλήτριες της εθνικής Ελλάδος χειροσφαίρισης Κατηγορία:Χειροσφαιριστές Ορμής Πάτρας Κατηγορία:Χειροσφαιριστές Σεριφάτου Αιγίου
Τσιανγκ (εθνότητα)
Οι Τσιανγκ (Αγγλικά: Qiang people) είναι εθνότητα της Κίνας. Αποτελούν μία από τις 56 εθνότητες που έχουν αναγνωριστεί επίσημα από το κράτος της Κίνας, και το 1990 είχαν πληθυσμό περίπου 200.000 ατόμων. Ζουν κυρίως στην ορεινή περιοχή στο βορειοδυτικό τμήμα του Σιτσουάν, στις ανατολικές άκρες του Οροπεδίου του Θιβέτ.
Μια ομάδα πληθυσμού με την ονομασία Τσιανγκ αναφερόταν στα αρχαία κινεζικά κείμενα καθώς και σε επιγραφές σε κόκκαλα θυσιών 3.000 χρόνια πριν. Παρόλα αυτά, η ονομασία αυτή αναφερόταν σε μια ποικιλία εθνοτήτων, που ίσως να μην έχει σχέση με τους σημερινούς Τσιανγκ. Ίσως πάλι, οι σημερινοί Τσιανγκ να είναι απόγονοι μιας από εκείνες τις εθνότητες που συλλογικά αναφέρονταν ως Τσιανγκ στα αρχαία χρόνια της Κίνας.
Πολλοί από τους ανθρώπους που αναφέρονταν ως Τσιανγκ παλαιότερα, σταδιακά στα κινεζικά κείμενα έπαυσαν να αναφέρονται ως τέτοιοι, καθώς αφομοιώθηκαν στα ήθη και έθιμα των Κινέζων Χαν ή αναταξινομήθηκαν στα αυτοκρατορικά αρχεία, με αποτέλεσμα στα χρόνια των δυναστειών Μινγκ και Τσινγκ, ο όρος Τσιανγκ ν΄ αναφέρεται πλέον μόνο στους μη Κινέζους Χαν που ζούσαν στην άνω κοιλάδα του ποταμού Μιν και την περιοχή Μπεϊτσουάν, εκεί όπου διαβιούν οι σημερινοί Τσιανγκ.
Η περιοχή των Τσιανγκ βρίσκεται ανάμεσα στην κατοικημένη από Θιβετιανούς περιοχή του Θιβέτ και την κατοικημένη από Κινέζους Χαν περιοχή της Κίνας αντίστοιχα, με αποτέλεσμα ιστορικά οι Τσιανγκ να υπάρξουν υποτελείς τόσο των Θιβετιανών όσο και των Κινέζων. Παράλληλα όμως, υπήρχαν εσωτερικές συγκρούσεις ανάμεσα σε διαφορετικά χωριά των Τσιανγκ, με αποτέλεσμα οι τελευταίοι να κατασκευάζουν πύργους παρατήρησης και οικίες με παχείς πέτρινους τοίχους και μικρά παράθυρα και πόρτες, εξαιτίας της συνεχούς υφιστάμενης απειλής επιθέσεων. Κάθε χωριό ίσως διέθετε έναν ή περισσότερους λίθινους πύργους στο παρελθόν, και οι κατασκευές αυτές, οι λεγόμενοι Πύργοι των Ιμαλαΐων, παραμένουν ένα ξεχωριστό αξιοθέατο σε μερικά σημερινά χωριά των Τσιανγκ.
Οι σημερινοί Τσιανγκ μιλούν μια συγκολλητική γλώσσα του Θιβετοβιρμανικού κλάδου της Σινοθιβετιανής γλωσσικής οικογένειας, υπάρχουν όμως πολλές διαφορετικές διάλεκτοι της γλώσσας τους με αποτέλεσμα πολλές φορές άτομα διαφορετικής διαλέκτου να συνεννοούνται στα μανδαρινικά Κινεζικά για να γίνονται κατανοητοί.
Κατηγορία:Λαοί της Κίνας
Μεγάλη Έκρηξη
thumb|225px|Απεικόνιση της εξέλιξης του Σύμπαντος. Η Μεγάλη Έκρηξη (αγγλικά: Big Bang, Μπιγκ Μπανγκ) είναι κοσμολογική θεωρία σύμφωνα με την οποία το Σύμπαν δημιουργήθηκε από μια υπερβολικά πυκνή και θερμή κατάσταση, περίπου 13,8 δισεκατομμύρια χρόνια. Η θεωρία αυτή για τη δημιουργία του Σύμπαντος είναι η πιο διαδεδομένη σήμερα στην επιστημονική κοινότητα. Ο όρος Big Bang χρησιμοποιήθηκε για πρώτη φορά από τον Φρεντ Χόυλ σε ραδιοφωνική εκπομπή του BBC, το κείμενο της οποίας δημοσιεύθηκε το 1950. Ο Χόυλ δεν χρησιμοποίησε τον όρο για να περιγράψει μία θεωρία, αλλά για να ειρωνευθεί τη νέα ιδέα. Παρ'όλα αυτά, ο όρος επικράτησε, αποβάλλοντας το ειρωνικό του περιεχόμενο.
Θεωρία
Εισηγητής της θεωρίας υπήρξε ο Βέλγος Αββάς και αστρονόμος Ζωρζ Λεμαίτρ. Ύστερα από τις διαπιστώσεις ότι:
Με βάση αυτές τις δύο παρατηρήσεις πρότεινε ως αρχή του Σύμπαντος το «πρωταρχικό άτομο», όπου ολόκληρη η μάζα του Σύμπαντος είναι συγκεντρωμένη σε ένα και μοναδικό σημείο και ο χωρόχρονος δεν έχει ακόμα δημιουργηθεί. Το «άτομο» αυτό κάποτε εξερράγη και από την ύλη που εκτοξεύθηκε δημιουργήθηκαν οι γαλαξίες και οι αστέρες.
Το 1948 ο Τζορτζ Γκάμοφ μελετώντας θεωρητικά την υπερβολικά πυκνή κατάσταση του αρχικού ατόμου συμπέρανε ότι:
Διαστολή του Σύμπαντος
Ο Αμερικανός αστρονόμος Έντουιν Χάμπλ μετρώντας φάσματα πολλών γαλαξιών ανακάλυψε το «φαινόμενο της μετατόπισης προς το ερυθρό» (redshift), δηλαδή ότι οι γνωστές γραμμές των φασμάτων, όπως για παράδειγμα οι γραμμές του υδρογόνου έχουν μετατοπιστεί προς το ερυθρό. Αν η μετατόπιση προς το ερυθρό ερμηνευθεί με βάση το φαινόμενο Ντόππλρ-Φιζώ σημαίνει ότι οι γαλαξίες απομακρύνονται από τη Γη και συνεπώς και μεταξύ τους. Αυτό θεωρείται απόδειξη της κοινής εκκίνησης στο απώτατο παρελθόν ως αποτέλεσμα της Μεγάλης Έκρηξης που δημιούργησε τον Κόσμο.
Η παρατήρηση της μετατόπισης προς το ερυθρό φάσμα της κίνησης, δηλαδή, της απομάκρυνσης των γαλαξιών, ανήκει στον αστρονόμο/αστροφυσικό Έντουιν Χάμπλ. Γνωστός και ως ο Νόμος του Χαμπλ για τη διαστολή του σύμπαντος, άρα και για την αρχή του. Διατυπώθηκε επισήμως από τους Χαμπλ και Χιούμασον το 1929. Προς τιμήν του, το τηλεσκόπιο που βρίσκεται σε τροχιά γύρω από τη Γη, πήρε το όνομά του. (Hubble Space Telescope - HST)
Ακτινοβολία μικροκυμάτων
Το 1965 οι φυσικοί Άρνο Πενζίας και Ρόμπερτ Γουίλσον παρατήρησαν μια μικρού μήκους (μικροκυματική) διάχυτη ισότροπη ηλεκτρομαγνητική ακτινοβολία, που ερχόταν δηλαδή ομοιόμορφα απ' όλες τις διευθύνσεις, θερμοκρασίας 3Κ (–270 C), όπως αυτή που είχε προβλέψει ο Τζορτζ Γκάμοφ 17 χρόνια νωρίτερα.
Αναπάντητα ερωτήματα
Η θεωρία της Μεγάλης Έκρηξης, παρά τις πειραματικές της επιβεβαιώσεις αφήνει και κάποια φυσικά και φιλοσοφικά ερωτήματα αναπάντητα,τα βασικότερα των οποίων είναι:
Απάντηση σε αυτά τα ερωτήματα προσπάθησαν να δώσουν κάποιες άλλες θεωρίες.
Η θεωρία της Μεγάλης Έκρηξης έχει και πολλούς πολέμιους, εκτός από υποστηρικτές, οι οποίοι στηρίζουν διαφορετικές κοσμολογικές θεωρίες, όπως η Κοσμολογία της Συνεχούς Δημιουργίας και η Θεωρία Λίντε.
Τον Φεβρουάριο του 2016 ανακοινώθηκε από τους επιστήμονες η επιτυχής παρατήρηση των βαρυτικών κυμάτων, μια εξέλιξη η οποία χαιρετίστηκε ως η μεγαλύτερη ανακάλυψη του αιώνα, καθώς μέσω της παρατήρησης τους μπορεί να μελετηθεί απευθείας η στιγμή της Μεγάλης Έκρηξης, κάτι που τα συμβατικά τηλεσκόπια τα οποία συλλέγουν ακτινοβολία φωτός αδυνατούσαν καθώς μπορούν να παρατηρήσουν μόνο έως 400.000 έτη μετά την Έκρηξη λόγω της μη επαρκούς διασποράς του φωτός.
Εξωτερικοί σύνδεσμοι
Μεγαλη εκρηξη  Κατηγορία:Ξεκινήματα
Επαναστάσεις του 1989
μικρογραφία|260x260εσ|Η [[πτώση του Τείχους του Βερολίνου αποτελεί αναμφισβήτητα το σύμβολο του Φθινοπώρου των Εθνών]] μικρογραφία|Κινούμενος χάρτης, δείχνοντας την εξέλιξη της πτώσης των σοσιαλιστικών καθεστώτων στην Ανατολική Ευρώπη και της αποσύνθεσης της Σοβιετικής Ένωσης. Η αποσύνθεση οδήγησε σε συγκρούσεις σε κάποιες μετασοβιετικές δημοκρατίες. Οι επαναστάσεις του 1989 αποτέλεσαν μέρος ενός επαναστατικού κύματος στα τέλη της δεκαετίας του 1980 και στις αρχές της δεκαετίας του 1990 που οδήγησαν στο τέλος της σοσιαλιστικής κυριαρχίας στην Κεντρική και Ανατολική Ευρώπη και πέραν αυτών. Η περίοδος αποκαλείται μερικές φορές Φθινόπωρο των Εθνών,    ως λογοπαίγνιο του όρου Άνοιξη των Εθνών, ο οποίος χρησιμοποιείται μερικές φορές για να περιγράψει τις επαναστάσεις του 1848.
Ιστορία - συνέπειες
Τα γεγονότα της επανάστασης ξεκίνησαν στην Πολωνία το 1989 και διαδόθηκαν στην Ουγγαρία, την Ανατολική Γερμανία, τη Βουλγαρία, την Τσεχοσλοβακία και τη Ρουμανία. Ένα κοινό χαρακτηριστικό για τις περισσότερες από αυτές τις εξελίξεις ήταν η εκτεταμένη χρήση εκστρατειών πολιτικής αντίστασης, που κατέδειξαν τη λαϊκή αντίθεση στη συνέχιση του μονοκομματικού καθεστώτος και συνέβαλαν στην πίεση για αλλαγή. Η Ρουμανία ήταν η μόνη χώρα του Ανατολικού Μπλοκ όπου το σοσιαλιστικό καθεστώς ανατράπηκε βίαια. Οι διαμαρτυρίες στην πλατεία Τιενανμέν (Απρίλιος-Ιούνιος 1989) απέτυχαν να διεγείρουν σημαντικές πολιτικές αλλαγές στην Κίνα, αλλά οι διάσημες εικόνες θαρραλέων πράξεων κατά τη διάρκεια αυτών των διαμαρτυριών συνέβαλαν στην πρόκληση διαφόρων διαμαρτυριών σε άλλα μέρη του κόσμου. Στις 4 Ιουνίου 1989, η συνδικαλιστική οργάνωση Αλληλεγγύη πέτυχε συντριπτική νίκη στις μερικώς ελεύθερες εκλογές στην Πολωνία, οδηγώντας στην ειρηνική πτώση του σοσιαλισμού στην Πολωνία το καλοκαίρι του 1989. Επίσης, τον Ιούνιο του 1989, η Ουγγαρία άρχισε να αποσυναρμολογεί το τμήμα του Σιδερένιου Παραπετάσματος που βρισκόταν στο έδαφός της, οδηγώντας σε μαζική έξοδο Ανατολικογερμανών μέσω της Ουγγαρίας, αποσταθεροποιώντας την Ανατολική Γερμανία. Αυτό οδήγησε σε μαζικές διαδηλώσεις σε πόλεις όπως η Λειψία και στη συνέχεια το τείχος του Βερολίνου έπεσε το Νοέμβριο του 1989, ξεκινώντας την αντίστροφη μέτρηση προς την γερμανική επανένωση το 1990.
Η Σοβιετική Ένωση διαλύθηκε τον Δεκέμβριο του 1991, με αποτέλεσμα 11 χώρες (Αρμενία, Αζερμπαϊτζάν, Λευκορωσία, Γεωργία, Καζακστάν, Κιργιζία, Μολδαβία, Τατζικιστάν, Τουρκμενιστάν, Ουκρανία και Ουζμπεκιστάν) να αποκτήσουν την ανεξαρτησία τους από τη Σοβιετική Ένωση. Νωρίτερα στο ίδιο έτος, τα κράτη είχαν δηλώσει την κυριαρχία τους πάνω στα εδάφη που κατείχαν. Τα βαλτικά κράτη (Εσθονία, Λετονία και Λιθουανία) επανέκτησαν την ανεξαρτησία τους το Σεπτέμβριο του 1991. Η υπόλοιπη Σοβιετική Ένωση (Ρωσική ΣΟΣΔ) παρέμεινε στη Ρωσική Ομοσπονδία τον Δεκέμβριο του 1991. Η Αλβανία και η Γιουγκοσλαβία εγκατέλειψαν το σοσιαλισμό μεταξύ του 1990 και 1992. Μέχρι το 1992, η Γιουγκοσλαβία χωρίστηκε σε πέντε διάδοχα κράτη, τη Βοσνία και Ερζεγοβίνη, την Κροατία, τη Βόρεια Μακεδονία (με την ονομασία Δημοκρατία της Μακεδονίας), τη Σλοβενία ​​και την Ομοσπονδιακή Δημοκρατία της Γιουγκοσλαβίας (ΟΔ Γιουγκοσλαβίας ή ΟΔΓ). Το 2003, η ΟΔΓ μετονομάστηκε σε Σερβία και Μαυροβούνιο και τελικά χωρίστηκε το 2006 σε δύο κράτη, τη Σερβία και το Μαυροβούνιο. Στη συνέχεια, η Σερβία έχασε τον έλεγχο σε μέρος του εδάφους της με την απόσχιση του μερικώς αναγνωρισμένου κράτους του Κοσσυφοπεδίου το 2008. Η Τσεχοσλοβακία διαλύθηκε τρία χρόνια μετά το τέλος του σοσιαλιστικού καθεστώτος, οδηγώντας στην ανεξαρτητοποίηση της Τσεχίας και τη Σλοβακίας. Η διάλυση της Τσεχοσλοβακίας τέθηκε σε ισχύ στα μεσάνυχτα της 31ης Δεκεμβρίου 1992 προς την 1η Ιανουαρίου 1993. Ο αντίκτυπος αυτών των γεγονότων έγινε αισθητός σε αρκετές σοσιαλιστικές χώρες. Ο σοσιαλισμός εγκαταλείφθηκε σε χώρες όπως η Καμπότζη (1991), η Αιθιοπία (1990), η Μογγολία (το 1990, η Κομμουνιστική κυβέρνηση επανεξελέγη με εκλογές και συνέχισε να κυβερνά μέχρι το 1996). Επίσης ο σοσιαλισμός εγκαταλείφθηκε και στη Νότια Υεμένη (1990), η οποία στις 22 Μαΐου 1990 ενοποιήθηκε με τη Βόρεια Υεμένη στην σημερινή Υεμένη.
Στις αρχές της δεκαετίας του 1990, όταν εκδηλωνόταν η διαδικασία μετάβασης στην οικονομία της αγοράς, σε πολλές πρώην σοσιαλιστικές χώρες το βιοτικό επίπεδο επιδεινώθηκε. Οι πολιτικές μεταρρυθμίσεις ήταν ποικίλες. Τα κομμουνιστικά κόμματα κατάφεραν να διατηρήσουν μονοπώλιο στην εξουσία μόνο σε τέσσερις χώρες; την Κίνα, την Κούβα, το Λάος και το Βιετνάμ (το 2009, η Βόρεια Κορέα πέρασε συνταγματική αλλαγή που την κατέστησε ονομαστικά μη κομμουνιστική. στην πραγματικότητα όμως παραμένει οργανωμένη με σταλινικές γραμμές). Πολλές κομμουνιστικές και σοσιαλιστικές οργανώσεις στη Δύση υπέστησαν ιδεολογικές αλλαγές, μεταβάλλοντας τις αρχές τους στην κοινωνική δημοκρατία και τον δημοκρατικό σοσιαλισμό. Τα κομμουνιστικά κόμματα στην Ιταλία και τον Άγιο Μαρίνο ήταν θύματα της αναμόρφωσης της ιταλικής πολιτικής σκηνής των αρχών της δεκαετίας του 1990.
Στη Νότια Αμερική, η ροζ παλίρροια είχε αρχίσει, ξεκινώντας με τη Βενεζουέλα το 1999 και περνώντας στις υπόλοιπες χώρες τις αρχές της δεκαετίας του 2000. Το ευρωπαϊκό πολιτικό τοπίο άλλαξε δραστικά. Πολλές χώρες του πρώην Ανατολικού Μπλοκ εντάχθηκαν στο ΝΑΤΟ και την Ευρωπαϊκή Ένωση, με αποτέλεσμα την ισχυρότερη οικονομική και κοινωνική ένταξη με τη Δυτική Ευρώπη και τις Ηνωμένες Πολιτείες.
Παραπομπές
Κατηγορία:Ιστορία της Σοβιετικής Ένωσης Κατηγορία:Διάλυση της Σοβιετικής Ένωσης
Καγκελάριος
Ετυμολογία και ιστορική εξέλιξη
Η λέξη προήλθε από τον λατινικό όρο cancellarius, για τον κλητήρα αλλά και γραμματέα των ρωμαϊκών δικαστηρίων. Αυτός ήταν κατά κάποιο τρόπο ένας δικαστικός υπάλληλος της εποχής. Έπρεπε να έχει επαφή με το κοινό, αλλά στεκόταν πίσω από τα «cancelli», δηλαδή τα κάγκελα, ένα φράχτη ύψους συχνά μόλις ενός μέτρου, που διαχώριζε τα μέλη του δικαστηρίου από το ακροατήριο και άλλοτε όμως υψώνονταν πολύ περισσότερο, ώστε να προφυλάσσει δικαστές και δικαζόμενους από το πλήθος.
Κανσελιέρι ή καγκελάριους οι Ρωμαίοι ονόμαζαν και τους γραμματείς που δέχονταν διάφορα αιτήματα προς τις αρχές και που ήταν υπεύθυνοι για τήρηση εγγράφων και δημοσίων αρχείων, όπως και εκείνους που αναλάμβαναν σύνταξη συμβολαίων. Το γραφείο αυτών των υπαλλήλων τοποθετείτο συχνά πίσω από ένα καγκελόφραχτο παράθυρο. Συνάδελφοι των καγκελαρίων ήταν οι νοτάριοι. Από τον κλητήρα, γραμματέα, αρχειοθέτη και συμβολαιογράφο, η λέξη καγκελάριος έφτασε στη σημερινή της έννοια μετά από πολλές αλλαγές, οι οποίες οφείλονταν κυρίως στην διαφορετική χρήση του όρου από την καθολική Εκκλησία, τη βυζαντινή πολιτεία, τους Γότθους, τους Φράγκους, και μετέπειτα πλέον τους Γερμανούς, τους Γάλλους, τους Σκανδιναβούς και άλλους. Μόνον οι Ιταλοί διατηρούν την αρχική έννοια της λέξης κανσελιέρι και ονομάζουν μέχρι σήμερα καγκελάριους τους δικαστικούς υπαλλήλους που απασχολούνται ως γραμματείς της έδρας.
Μεσαίωνας
Καγκελάριοι ονομάστηκαν σταδιακά και άλλοι υπάλληλοι των Ρωμαίων, όπως οι θυρωροί που έλεγχαν ποιος ζητούσε ακρόαση από έναν σημαντικό αξιωματούχο και οι οποίοι επίσης στέκονταν πίσω από συχνά καγκελόφραχτες πύλες επαύλεων ή δημοσίων κτιρίων. Δουλειά τους ήταν επίσης να μεταφέρουν και μηνύματα από τους άρχοντες που υπηρετούσαν προς άλλους άρχοντες της περιοχής. Βαθμιαία, οι καγκελάριοι του Μεσαίωνα άρχισαν να αποκτούν το κύρος του «μπιστικού» ή έμπιστου προς τον άρχοντα ατόμου, του προσκειμένου στην εξουσία, του εκπροσώπου της αλλά και του μεσολαβητή. Καγκελάριους σύντομα απέκτησε και η καθολική Εκκλησία –ήταν συνήθως οι γραμματείς και σφραγιδοφύλακες των αρχιεπισκόπων. Κάγκελα ως χαμηλοί φράκτες, εξάλλου, τοποθετούνταν και στις εκκλησίες, στο χώρισμα του ιερού από τους πιστούς. Οι εκκλησιαστικοί καγκελάριοι είχαν αρκετές αρμοδιότητες και το 1200 επικύρωναν ακόμα και πτυχία πανεπιστημίων, γεγονός που συνέδεσε τον όρο «καγκελάριος» με τις πανεπιστημιακές και μετέπειτα πρυτανικές αρχές. Επίσης στη Μεσαιωνική Ευρώπη οι διάφοροι άρχοντες (δούκες, κόμητες αλλά και βασιλιάδες) επέλεγαν τους καγκελάριούς τους πάντα από τον κλήρο, επειδή τότε οι ιερείς ήταν οι μόνοι μορφωμένοι Ευρωπαίοι και έλεγχαν την παιδεία.
Βυζάντιο και Ελλάδα
Στο Βυζάντιο αντίστοιχοι τίτλοι του δυτικοευρωπαϊκού μεσαιωνικού «καγκελάριου» ήταν του Πρωτονοτάριου και του Μεγάλου Λογοθέτη. Στην κυρίως Ελλάδα, ο όρος μεταφέρθηκε από τη δυτική Ευρώπη με τη Φραγκοκρατία, όταν πολλά νησιά ονομάστηκαν «καγκελαρίες» και ο γραμματέας των κοινοτήτων τους «καγκελάριος». Στα περισσότερα νησιά, ο καγκελάριος ήταν Έλληνας και εκλεγόταν –δεν διοριζόταν- πλην όμως δεν είχε σπουδαίες αρμοδιότητες πέρα από κυρίως εμπορικές πράξεις και την υποχρέωση να καταγράφει στα πρακτικά διάφορες αποφάσεις. Ο όρος καγκελερία και καντζιλερία χρησιμοποιήθηκε και για την έδρα των Φράγκων αρχόντων στο δουκάτο των Αθηνών. Επί τουρκοκρατίας ο όρος καγκελαρία διατηρήθηκε σε μερικά νησιά, και πάλι με γραφειοκρατική έννοια και περιορισμένες εξουσίες. Στην Ύδρα και στις Σπέτσες, για παράδειγμα, έλεγαν καγκελαρία τα δημόσια κτίρια στα οποία συγκεντρώνονταν οι φόροι, στρατολογούνταν πληρώματα για τον τουρκικό πολεμικό στόλο, υπογράφονταν συμβάσεις μεταξύ προξένων και πλοιοκτητών κ.λπ. Κατά τον εθνικοαπελευθερωτικό αγώνα του 1821, σχηματίσθηκαν κατά τόπους «καγκελαρίες» από διάφορες οικογένειες που είχαν επιρροή στην πόλη τους και στα τριγύρω χωριά (π.χ. καγκελαρία του Άργους και της Λειβαδιάς), αλλά πολύ γρήγορα απορροφήθηκαν από την Πελοποννησιακή Γερουσία και γενικά από την κεντρική εξουσία.
Σήμερα
Ως πολιτικό αξίωμα αντίστοιχο του πρωθυπουργού στην κυβέρνηση χρησιμοποιείται στη Γερμανία και στην Αυστρία, όπου καγκελάριοι (Bundeskanzler) είναι στην μεν Γερμανία o Όλαφ Σολτς, στη δε Αυστρία ο Καρλ Νεχάμερ.
Ο όρος επιβιώνει και στην Ελβετία, αλλά εκεί ο καγκελάριος έχει κυρίως τεχνικές, οργανωτικές και γραφειοκρατικές αρμοδιότητες για την εύρυθμη συνεργασία και συντονισμό των άλλων πολιτικών σωμάτων της ελβετικής ομοσπονδίας.
Στην Βρετανία ο όρος επιβιώνει στον τίτλο Chancellor of the Exchequer, που είναι αντίστοιχος του υπουργού Οικονομίας ή Θησαυροφυλακίου, στον τίτλο Lord High Chancellor που αντιστοιχεί στου υπουργού Δικαιοσύνης ή γενικά σε αρχή προστασίας δικαστικών ζητημάτων κ.α. Στη Γαλλία επιβιώνει κυρίως στο εκπαιδευτικό σύστημα και αποτελεί τιμητικό πανεπιστημιακό τίτλο αντίστοιχο του ελληνικού επιτίμου πρυτάνεως. Στις σκανδιναβικές χώρες επίσης αντιστοιχεί τις περισσότερες φορές στον τίτλο του επιτίμου πρυτάνεως, αλλά πολλές χώρες διατηρούν και τον τίτλο του δικαστικού καγκελαρίου, που είναι αντίστοιχος με του ελληνικού τίτλου «Συνήγορος του Πολίτη» ή με την «Αρχή Προστασίας Προσωπικών Δεδομένων».
Στην Ιταλία καγκελάριους ονομάζουν τους γραμματείς έδρας των δικαστηρίων, δηλαδή τα άτομα που κυρίως κρατούν τα πρακτικά της δίκης ή φροντίζουν για τα έγγραφα, τις τυπικές και γραφειοκρατικές διαδικασίες της δίκης. Επίσης, ορισμένους υπαλλήλους των πρεσβειών τους στο εξωτερικό, οι οποίοι όμως δεν ανήκουν στο διπλωματικό σώμα.
Οι Ισπανοί επίσης ονομάζουν καγκελάριους (ισπ. Canciller) κάποιους διπλωμάτες τους με ειδικές αποστολές.
Στην Αργεντινή, στη Βραζιλία, στη Χιλή και στην Κολομβία, ο όρος καγκελάριος αντιστοιχεί στον υπουργό Εξωτερικών.
Πηγές
Κατηγορία:Πολιτική
Πάπας Σίξτος Α΄
Ο Σίξτος A΄ ήταν Πάπας και Άγιος της Δυτικής Εκκλησίας (πέθανε το 125). Ήταν Πάπας (επίσκοπος Ρώμης) από το 115 ή 116 ως το 125. Τον διαδέχθηκε ο Πάπας Τελεσφόρος.
Κατηγορία:Πάπες Κατηγορία:Πάπες άγιοι της Καθολικής Εκκλησίας Κατηγορία:Πάπες 2ου αιώνα
Εθνική Αγγλίας Κ-20 (ποδόσφαιρο ανδρών)
Η Εθνική Αγγλίας Κ-20 (ποδόσφαιρο ανδρών) είναι η εθνική ποδοσφαιρική ομάδα της Αγγλίας για ποδοσφαιριστές κάτω των 20 ετών. Ελέγχεται από την Ποδοσφαιρική Ομοσπονδία Αγγλίας. Επειδή δεν υπάρχει διοργάνωση της UEFA για αυτό το ηλικιακό επίπεδο, η Εθνική Αγγλίας Κ-20 συμμετέχει στα προκριματικά του Παγκοσμίου Κυπέλλου Ποδοσφαίρου Κ-20, το οποίο διεξάγεται κάθε δύο χρόνια. Έχει δέκα συμμετοχές στην τελική φάση της διοργάνωσης, έχοντας κατακτήσει την τρίτη θέση το 1993 και την τέταρτη θέση το 1981.
Εξωτερικοί σύνδεσμοι
Κατηγορία:Εθνική Αγγλίας (ποδόσφαιρο) Κατηγορία:Εθνικές ομάδες ποδοσφαίρου Κ-20 Ευρώπης
Τρόοδος (κοινότητα)
Το Τρόοδος είναι κοινότητα της επαρχίας Λεμεσού στην Κύπρο. Δημιουργήθηκε το 2015.
Παραπομπές
Κατηγορία:Κοινότητες της Επαρχίας Λεμεσού
Αλεξάντρα
Η Αλεξάντρα (γερμ. Alexandra, 1942-1969) υπήρξε Γερμανίδα συνθέτρια και τραγουδίστρια που γνώρισε μεγάλη επιτυχία και πέθανε πολύ νωρίς. Τιμήθηκε με το βραβείο Goldene Europa το 1968.
Βιογραφία
Γεννήθηκε στις 19 Μαΐου 1942 στο (τότε) Χάιντεκρουγκ, σήμερα Σιλουτέ στην σημερινή Λιθουανία. Αλεξάντρα ήταν το καλλιτεχνικό της ψευδώνυμο. Το όνομά της ήταν Ντόρις Νεφέντοφ (Doris Nefedov), το γένος Τρέιτζ (Treitz). Είχε άλλες δύο μεγαλύτερες αδελφές. Πατέρας της ήταν ο Άντολφ Τρέιτζ και μητέρα της η Βάλλυ, το γένος Σβέτος (Swetosch). Έφυγαν πρόσφυγες το 1944 από την πατρίδα τους την Μέμελαντ για να γλυτώσουν από τις σφαγές του Κόκκινου Στρατού. Αρχικά έμειναν στην Σαξονία και αργότερα στο Κίελο. Εκεί πήγε δημοτικό και μετά σε γυμνάσιο θηλέων. Έμαθε μόνη της να παίζει κιθάρα, ενώ πήγε σε μαθήματα πιάνου. Άρχισε να γράφει τραγούδια και ποιήματα. Σε ηλικία 25 ετών γνώρισε την πρώτη της επιτυχία. Απεβίωσε σε ηλικία 27 χρονών σε αυτοκινητιστικό δυστύχημα και κηδεύτηκε στο Μόναχο.
Δισκογραφία
Η φωνή της έμεινε μοναδική και ανεπανάληπτη μέχρι τις ημέρες μας. Εν ζωή κυκλοφόρησε πολλούς δίσκους με μεγάλη κυκλοφορία και πολύμηνη παραμονή στις πρώτες θέσεις στα γερμανικά τσαρτς.
Εξωτερικοί σύνδεσμοι
Κατηγορία:Γερμανίδες τραγουδίστριες
Βατς ΦΚ
Η Βατς ΦΚ είναι μια ούγγρικη ποδοσφαιρική ομάδα από τη Βουδαπέστη. Ιδρύθηκε το 1899. Έδρα της ομάδας είναι το Stadion Városi Vác, χωρητικότητας 12000 θεατών. Την περίοδο 1993-94 κατέκτησε το Πρωτάθλημα ποδοσφαίρου Ουγγαρίας.
Εξωτερικοί σύνδεσμοι
Κατηγορία:Ποδοσφαιρικές ομάδες Ουγγαρίας Κατηγορία:Ιδρύσεις ποδοσφαιρικών ομάδων το 1899
Μπούγκαρ
Το Μπούγκαρ (σερβικά κυριλλικά: Бугар) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 46 κατοίκους.
Εξωτερικοί Σύνδεσμοι
Κατηγορία:Οικισμοί του Μπίχατς Κατηγορία:Οικισμοί του Μπίχατς με σερβική πληθυσμιακή πλειοψηφία
Αΐν Τεμουχέντ
Η πόλη Αΐν Τεμουχέντ βρίσκεται στην ομώνυμη επαρχία, περίπου 500 χλμ δυτικά από το Αλγέρι. Το 1950 αριθμούσε 18.000 κατοίκους, ενώ σήμερα πλησιάζει τις 93.000. Τα κτίσματα της πόλης ακολουθούν γενικά γαλλική αρχιτεκτονική ενώ η ευρύτερη περιοχή της παρουσιάζει αξιόλογη σταφυλοπαραγωγή με μεγάλο εξαγωγικό εμπόριο κυρίως προς τη Γαλλία. Οι κάτοικοί της ομιλούν αραβικά και γαλλικά.
Το όνομά της προέρχεται από την αραβική λέξη "αΐν" και την βερβερική "ουχέντ". Πρόκειται για την άλλοτε ρωμαϊκή πόλη Άλμπουλε.
Εξωτερικοί σύνδεσμοι
Κατηγορία:Πόλεις της Αλγερίας
Πάπας Τελεσφόρος
Ο Τελεσφόρος ήταν Πάπας Ρώμης ελληνικής καταγωγής, από τον Τάραντα της Ιταλίας, και συγκεκριμένα από τη Μεγάλη Ελλάδα όπως αποκαλούνταν η Νότια Ιταλία. Διαδέχτηκε το Σίξτο Α΄ το 125, ήταν ενάρετος και τιμάται ιδιαίτερα από τους μοναχούς, αφού είχε τη φήμη του αναχωρητή. Εισήγαγε τη νηστεία της Σαρακοστής και πολέμησε τις διάφορες αιρέσεις που υπήρχαν την εποχή εκείνη. Μαρτύρησε το 136 και η μνήμη του τιμάται στις 5 Ιανουαρίου από τους Ρωμαιοκαθολικούς και στις 22 Φεβρουαρίου από τους Ορθοδόξους.
Κατηγορία:Πάπες Κατηγορία:Έλληνες Πάπες Κατηγορία:Πάπες άγιοι της Καθολικής και της Ορθόδοξης Εκκλησίας Κατηγορία:Πάπες 2ου αιώνα
Εκλογές
Οι εκλογές είναι μια διαδικασία βάσει της οποίας ένας πληθυσμός επιλέγει έναν ή περισσότερους αντιπροσώπους του για να τον εκπροσωπήσει σε έναν θεσμό. Οι εκλογές αποτελούν το δημοκρατικότερο μέσο αντιπροσώπευσης και σύστασης αντιπροσωπευτικών σωμάτων σε κάθε είδους βαθμίδα κοινωνικής ομαδοποίησης. Συνήθως γίνεται λόγος για εκλογές σε τοπικό και εθνικό επίπεδο. Οι εκλογές διενεργούνται ανά τακτά χρονικά διαστήματα, τα οποία είναι προκαθορισμένα (οι εκλογές σε εθνικό επίπεδο επιδέχονται εξαιρέσεις, οι οποίες αποτυπώνονται περιοριστικά στο εκάστοτε ισχύον Σύνταγμα).
Οι εκλογές πραγματοποιούνται με τη ψηφοφορία η οποία αποτελεί αρμοδιότητα του εκλογικού σώματος που είναι το κατεξοχήν ανώτατο όργανο του κράτους. Με τις εκλογές πραγματώνεται άμεσα και δηλώνεται με τρόπο οριστικό η βούληση του εκλογικού σώματος σε δεδομένη στιγμή.
Εκλογική Διαδικασία Εθνικών & Τοπικών Εκλογών
Οι εθνικές και τοπικές εκλογές διενεργούνται σύμφωνα με τον ισχύοντα εκλογικό νόμο κάθε κράτους και ο οποίος αποτελεί οργανικό νόμο μη δυνάμενο να καταργηθεί χωρίς αντικατάστασή του από άλλον νεότερο. Ο εκλογικός νόμος καθορίζει τον τρόπο, τη διαδικασία και το διαχωρισμό της χώρας σε εκλογικές περιφέρειες. Μπορεί να έχει σε γενικές γραμμές είτε πλειοψηφική είτε αναλογική επίδραση κατά την κατανομή των εδρών.
Τα δύο συστήματα που υπάρχουν για την ανάδειξη των υποψηφίων είναι η σταυροδοσία και η λίστα. Στο πρώτο σύστημα εκλέγονται οι υποψήφιοι που θα συγκεντρώσουν το μεγαλύτερο αριθμό σταυρών, ενώ στο δεύτερο υπάρχει προκαθορισμένη σειρά εκλογής υποψηφίων.
Εξωτερικοί σύνδεσμοι
Κατηγορία:Θεωρία της απόφασης
Άσχειον
Το Άσχειον ή Άσχειο (Ἄσχειον) ήταν αρχαία πόλη της Αχαΐας, αταύτιστη σήμερα στην περιοχή των Καλαβρύτων , γνωστή από επιγραφές. Το εθνικό όνομα των κατοίκων της ήταν Ασχειεύς ή Ασχεύς.
Η πόλη βρισκόταν στα σύνορα της αρχαίας Αχαΐας με την αρχαία Αρκαδία, γνωστή από τον 4ο αιώνα π.χ σύμφωνα με επιγραφή. Μία πιθανή θέση της πόλης δίνεται στην περιοχή των χωριών Βάλτα, Βιλιβίνα, Δίγελα και Πλατανιώτισσα. Σε κατάλογο στους Δελφούς αναφέρεται κοντά στην Κύναιθα και την Κάλλισται με τις οποίες συνόρευε.
Σταύρος Ευαγόρου
Ο Σταύρος Ευαγόρου ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 2001-2016.
Βιογραφικά στοιχεία
Ο Σταύρος Ευαγόρου γεννήθηκε στην Αχερίτου στις 23 Σεπτεμβρίου 1959. Ομιλεί, πέρα από την ελληνική, την αγγλική, την τσεχική και την πολωνική γλώσσα. Σπούδασε οικονομικά στην Ανωτάτη Σχολή Οικονομικών Πράγας. Συνέχισε με μεταπτυχιακές σπουδές στα οικονομικά, με ειδίκευση στις διεθνείς οικονομικές σχέσεις στο ίδιο πανεπιστήμιο.
Εργάστηκε ως κτηματομεσίτης και λογιστής στον ιδιωτικό τομέα. Το 1987 εργοδοτήθηκε στον μηχανισμό της Κεντρικής Επιτροπής του ΑΚΕΛ. Τον Μάρτιο του 2017 διορίστηκε ως μη εκτελεστικό μέλος του διοικητικοί συμβουλίου της Κεντρικής Τράπεζας της Κύπρου.
Πολιτική διαδρομή
Στις Δημοτικές εκλογές του 1991 εκλέχθηκε δημοτικός σύμβουλος στον Δήμο Λευκωσίας με το ΑΚΕΛ, θέση στην οποία επανεκλέχθηκε στις Δημοτικές εκλογές του 1996.
Διετέλεσε μέλος του διοικητικού συμβουλίου του Συμβουλίου Αποχετεύσεων Λευκωσίας, του Συμβουλίου Υδατοπρομήθειας Λευκωσίας και των εταιρειών Eurocypria Airlines Ltd και Κυπριακές Αερογραμμές Λτδ. Το 1995 έγινε μέλος της Κεντρικής Επιτροπής του ΑΚΕΛ και το 2008 μέλος του Πολιτικού Γραφείου της Κεντρικής Επιτροπής του κόμματος. Διετέλεσε επικεφαλής του Γραφείου Οικονομικών και Κοινωνικών Μελετών της Κεντρικής Επιτροπής του ΑΚΕΛ. Επιπλέον, διετέλεσε εκπρόσωπος τύπου του κόμματος την περίοδο 2009-2011.
Ως βουλευτής, διετέλεσε πρόεδρος της Κοινοβουλευτικής Επιτροπής για την Εγκληματικότητα και την Καταπολέμηση των Ναρκωτικών και Εξαρτησιογόνων Ουσιών, αρχηγός της αντιπροσωπίας της Βουλής στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη, αναπληρωτής κοινοβουλευτικός εκπρόσωπος του ΑΚΕΛ, μέλος της Επιτροπής Επιλογής, μέλος της Κοινοβουλευτικής Επιτροπής Οικονομικών και Προϋπολογισμού και της Ad Hoc Κοινοβουλευτικής Επιτροπής για τις Κυπριακές Αερογραμμές. Επιπλέον, ήταν μέλος της αντιπροσωπίας της Βουλής στην Κοινοβουλευτική Συνέλευση της Ένωσης για τη Μεσόγειο.
Εθνική Αγγλίας Β (ποδόσφαιρο ανδρών)
Η Εθνική Αγγλίας Β (ποδόσφαιρο ανδρών) είναι μια δεύτερη ποδοσφαιρική ομάδα που υποστηρίζει την Εθνική Αγγλίας. Έχει αντιμετωπίσει εθνικές ομάδες άλλων χωρών αλλά και εθνικές ομάδες Β άλλων χωρών. Από το 1947 που δημιουργήθηκε, έχει δώσει 54 επίσημους αγώνες. και 3 ανεπίσημους Είναι ανενεργή από το Μάιο του 2007.
Πρώτο ανεπίσημο παιχνίδι της ομάδας ήταν με αντίπαλο την Εθνική Ελβετίας Β (ποδόσφαιρο ανδρών) στη Γενεύη στις 21 Φεβρουαρίου 1947. Το παιχνίδι τελείωσε 0-0. Το πρώτο επίσημο παιχνίδις της ομάδας έγινε το 1949, όταν νίκησε 4-0 την Εθνική Φινλανδίας (ποδόσφαιρο ανδρών)
Εξωτερικοί σύνδεσμοι
Κατηγορία:Εθνική Αγγλίας (ποδόσφαιρο) Κατηγορία:Εθνικές ομάδες Β ποδοσφαίρου Ευρώπης
Ελένε Φίσερ
Η Ελένε Φίσερ (γερμ. Helene Fischer, 5 Αυγούστου 1984) είναι Γερμανίδα τραγουδίστρια.
Βιογραφία
Γεννήθηκε στις 5 Αυγούστου 1984 στο Κρασνογιάρσκ. Γονείς της ήταν ο Πέτερ και η Μαρία Φίσερ. Μετακόμισαν το 1988 στο Βέλλσταϊν της Ρηνανίας-Παλατινάτου. Τελείωσε την δευτεροβάθμια εκπαίδευση και πήγε στην Φρανκφούρτη για να σπουδάσει μουσική, όπου αποφοίτησε στον κλάδο μιούζικαλ.
Εξωτερικοί σύνδεσμοι
Κατηγορία:Γερμανίδες τραγουδίστριες
Μποέμιανς 1905
Η Μποέμιανς 1905 (προηγουμένως γνωστή σαν Μποέμιανς Πράγας) είναι μια ποδοσφαιρική ομάδα από την Πράγα. Ιδρύθηκε το 1905. Έχει ως χρώματα το πράσινο και το άσπρο. Έδρα της ομάδας είναι το στάδιο Ďolíček, χωρητικότητας 7500 θεατών.
Ιστορία
Η ομάδα ιδρύθηκε το 1905 ως ΑΦΚ Βρισοβίτσε στην ομώνυμη συνοικία της Πράγας. Στη συνέχεια άλλαξε πολλά ονόματα και από το 2013 είναι γνωστή ως Μποέμιανς Πράγας 1905. Κορυφαία χρονιά της ιστορίας της αυτή του 1982-83 όπου στέφθηκε πρωταθλήτρια και έφτασε στα ημιτελικά του κυπέλλου ΟΥΕΦΑ με ηγέτη τον κορυφαίο Τσεχοσλοβάκο ποδοσφαιριστή, Αντονίν Πανένκα, τωρινό πρόεδρο της ομάδας.
Εξωτερικοί σύνδεσμοι
Κατηγορία:Ποδοσφαιρικές ομάδες Τσεχίας Κατηγορία:Ιδρύσεις ποδοσφαιρικών ομάδων το 1905 Κατηγορία:Ποδοσφαιρικές ομάδες Τσεχοσλοβακίας Κατηγορία:Ποδοσφαιρικοί σύλλογοι με ιδιοκτήτες τους οπαδούς
Live at Montreux (δίσκος του Ρόρι Γκάλαχερ)
Το Live at Montreux είναι συλλογή ζωντανών ηχογραφήσεων του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Ιανουάριο του 2006 μέσω της δισκογραφικής εταιρείας "Eagle Records".
Οι συγκεκριμένες ηχογραφήσεις κυκλοφόρησαν και σε μορφή DVD, προερχόμενες από τέσσερις διαφορετικές εμφανίσεις του Γκάλαχερ στο φεστιβάλ τζαζ του Μοντρέ, το 1975, το 1977, το 1979 και το 1985.
Πηγές
Κατηγορία:Δισκογραφία του Ρόρι Γκάλαχερ Κατηγορία:Άλμπουμ του 2006
Eine kleine Nachtmusik
To Eine kleine Nachtmusik, γνωστό στα ελληνικά ως Μικρή νυχτερινή μουσική (αυθ. ονομασία του έργου στα γερμ.: Serenade Nr. 13 für Streicher in G-dur K. 525, δηλ. «Σερενάτα No. 13 για έγχορδα σε Σολ μείζονα»), είναι σύνθεση μουσικής δωματίου του 1787, από τον Βόλφγκανγκ Αμαντέους Μότσαρτ. Το κομμάτι γράφτηκε για δύο βιολιά, μία βιόλα, και ένα τσέλο, ενώ συνήθως ερμηνεύεται από ορχήστρα εγχόρδων. Το κομμάτι αποτελείται από τέσσερα μέρη:
I. Allegro <BR> II. Romanze: Andante<BR> III. Menuetto: Allegretto<BR> ΙV. Rondo: Allegro.
Εξωτερικοί σύνδεσμοι
Κατηγορία:Συνθέσεις του Βόλφγκανγκ Αμαντέους Μότσαρτ Κατηγορία:Συνθέσεις σε Σολ μείζονα Κατηγορία:Συνθέσεις του 1787
Γουλιέλμος Ζ΄ του Γύλιχ, 1ος δούκας του Μπεργκ
Ο Γουλιέλμος Ζ΄ , γερμ.: Wilhelm VII von Jülich, herzog von Berg (π. 1348 - 25 Ιουνίου 1408) από τον Οίκο του Γύλιχ γεννήθηκε στο Γύλιχ, ως γιος του Γκέρχαρντ ΣΤ΄ δούκα του Γύλιχ, (κόμη του Μπεργκ & Ράβενσμπεργκ jure auxoris) και της Mαργαρίτας του Ράβενσμπεργκ. Η Μαργαρίτα ήταν κόρη και κληρονόμος του Όθωνα Δ΄ κόμη του Ράβενσμπεργκ και της Μαργαρίτας κόμισσας του Μπεργκ.
Βιογραφία
Μετά το τέλος του πατέρα του το 1360 ο Γουλιέλμος έγινε κόμης του Μπεργκ & Ράβενσμπεργκ, τίτλος που είχε αποκτήσει ο πατέρας του με το γάμο τής κληρονόμου τού Μπεργκ & Ράβενσμπεργκ. Το 1380 ο Βεντσεσλάβος της Γερμανίας τον αναβίβασε στην τάξη του δούκα, καθιστώντας έτσι τον 1ο δούκα του Μπεργκ.
Ο Γουλιέλμος Ζ΄ πολέμησε τις κομητείες του Λα Μαρκ και της Κλέβης για να τις αποτρέψει να ενωθούν, αλλά το 1397 αιχμαλωτίστηκε στη μάχη του Κλέβερχαμ. Έχασε τα Ρέμαγκεν, Κάιζερβερτ και Ζίντσιχ από τον ανιψιό του Aδόλφο Δ΄ κόμη της Κλέβης-Λα Μαρκ και λόγω αυτών των απωλειών, οι γιοι του στράφηκαν εναντίον του και τον φυλάκισαν το 1403/04. Τελικά τους ανάγκασε να υποταχθούν και αργότερα υποστήριξε τον κουνιάδο του Ρούπερτ της Γερμανίας εναντίον του Χέλρε-Γύλιχ και απέκτησε την κομητεία του Μπλάνκενμπουργκ. Ο Γουλιέλμος Ζ΄ απεβίωσε στις 25 Ιουνίου 1408 και τάφηκε στο Αμπτάικιρχε του Άλτενμπεργκ.
Οικογένεια
Στις 28 Σεπτεμβρίου 1363 ο Γουλιέλμος Ζ΄ νυμφεύτηκε την Άννα των Βίττελσμπαχ (1346 - 30 Νοεμβρίου 1415), κόρη του Ρούπερτ Β΄ εκλέκτορα του Παλατινάτου, και είχαν τα ακόλουθα παιδιά:
Εξωτερικοί σύνδεσμοι
Κατηγορία:Δούκες του Μπεργκ Κατηγορία:Κόμητες του Μπεργκ Κατηγορία:Οίκος του Γύλιχ
Εγκληματικότητα
Εγκληματικότητα ονομάζεται το σύνολο των αξιόποινων πράξεων που αποδοκιμάζονται ειδικότερα από τους ποινικούς νόμους.
Η Εγκληματικότητα προσδιορίζεται κατά τόπο (περιοχή, χώρα), χρόνο, μέγεθος, δομή (είδος - βαρύτητα) και εξέλιξη (αύξηση, μείωση). Κύρια στοιχεία που προσδιορίζουν τα παραπάνω είναι συνηθέστερα αστυνομικές στατιστικές, καθώς και παρόμοιες ποινικών δικαστηρίων ή και άλλων δημόσιων φορέων.
Παρά ταύτα η εγκληματικότητα που προκύπτει από τις παραπάνω στατιστικές αποτελούν την λεγόμενη "φανερή εγκληματικότητα", σε αντίθεση με την "αφανή ή σκοτεινή εγκληματικότητα", που σαφώς υπάρχει, αλλά δεν καταγράφεται για διάφορους λόγους, όπως π.χ. περιπτώσεις που δεν καταγγέλλονται.
Η έκταση της εγκληματικότητας σε μία χώρα υπολογίζεται με βάση τον δείκτη εγκληματικότητας.
Εξωτερικοί σύνδεσμοι
Κατηγορία:Εγκληματολογία
Παραμετρικό σύστημα συντεταγμένων
μικρογραφία|δεξιά μικρογραφία|δεξιά
Παραλογές
Οι Παραλογές αποτελούν μία ιδιαίτερη κατηγορία παραδοσιακών τραγουδιών. Είναι πολύστιχα αφηγηματικά τραγούδια με πλαστή, παραποιημένη υπόθεση, που δεν μεταφέρουν στον ποιητικό χώρο ένα απλό επεισόδιο αλλά περιγράφουν μια ολοκληρωμένη πράξη. Επίσης διακρίνονται διότι εντάσσουν στο περιεχόμενο των τραγουδιών τους διάφορα υπερφυσικά, παράλογα και εξωλογικά στοιχεία. Το περιεχόμενό τους είναι συνήθως δραματικό. Οι παραλογές θεωρούνται από πολλούς ως την σημαντικότερη καλλιτεχνική δημιουργία του λαού μας. Αξίζει να αναφερθεί ότι παραλογές συναντιούνται και σε άλλους βαλκανικούς λαούς.
Παραμετρικό σύστημα συντεταγμένων
Το παραμετρικό σύστημα συντεταγμένων αποτελεί μία γενίκευση η οποία εμπεριέχει το κλασικό Καρτεσιανό σύστημα. Είναι δυνατόν να εφαρμοστεί σε αυτό ο απειροστικός λογισμός. Επίσης είναι δυνατόν να υπολογιστεί το μήκος καμπυλόγραμμου τμήματος στον τρισδιάστατο χώρο, το εμβαδό κλπ.
Παραλογές
Χαρακτηριστικά
Οι Παραλογές έχουν κάποια χαρακτηριστικά που τις διακρίνουν από τα άλλα παραδοσιακά τραγούδια:
Παραμετρικό σύστημα συντεταγμένων
Παραμετρικές δύο διαστάσεων
Ορίζουμε το ορθοκανονικό σύστημα συντεταγμένων με άξονες Χ(τ), Υ(τ).
Παραλογές
Παραπομπές
Κατηγορία:Μουσικά είδη
Παραμετρικό σύστημα συντεταγμένων
Παραμετρικές δύο διαστάσεων
Κάθε σημείο Μ στο επίπεδο,ορίζεται από το ζεύγος (Χ(τ), Υ(τ)) για την ίδια τιμή της μεταβλητής τ.
Έτσι έχουμε το σημείο Μ(Χ(τ), Υ(τ)). Το τ είναι πραγματικός αριθμός.
Πρόκειται για γεωμετρική απεικόνιση της αντιστοιχίας του πεδίου των τιμών της συνάρτησης Υ(τ) ως προς το πεδίο των τιμών της συνάρτησης Χ(τ).
Αν Χ(τ)= τ τότε συμπίπτει με το κλασικό ζεύγος (Υ=φ(χ)).
Γενικότερα αν Υ(τ)=φ(τ) και Υ(τ)=Υ(φ(τ)) και πάλι συμπίπτει με το κλασικό σύστημα.
Παραμετρικές τριών διαστάσεων
Ορίζουμε το ορθοκανονικό σύστημα συντεταγμένων με άξονες Χ(τ), Υ(τ), Ζ(τ).
Κάθε σημείο Μ στο χώρο ορίζεται από την τριάδα (Χ(τ), Υ(τ), Ζ(τ)) για την ίδια τιμή της μεταβλητής τ.
Έτσι έχουμε το σημείο Μ (Χ(τ), Υ(τ), Ζ(τ)).
Το τ είναι πραγματικός αριθμός.